barrel
Store norske leksikon,Realfag,Fysikk,Mål og vekt
Barrel er en hul, sylindrisk utformet container. Karakteristisk for en barrel er at den buler ut i midten, og at den er lengre enn den er bred. Tidligere ble den laget av trestaver omkranset av band (se omtale av tønne), men moderne barrels blir i dag vanligvis laget av aluminium, rustfritt stål eller ulike typer av plast.
Den viktigste anvendelsen av barrel er for oppbevaring av et flytende handelsprodukter som vann, olje og alkoholholdige drikker. I noen grad blir barrel også brukt til å lagre tørre handelsprodukter, eksempelvis fisk, frukt og grønnsaker.I engelsktalende land blir barrel brukt som volumenhet med symbolet bbl. Enhetsverdien er blant annet er avhengig av hva som måles, og kan variere fra 31,5 til 42 gallon. Barrel (fransk baril) har også vært brukt som enhet i andre europeiske land, men den er nå foreldet og erstattet med metriske enheter.Siden 1824 er én barrel (dry) i Storbritannia fastsatt lik 36 imp. gallon = 163,66 liter. Enheten ble brukt for tørre varer (korn) og for øl. Etter innføringen av SI-systemet i 1965, skal enheten ikke lenger brukes.I USA er én barrel mineralolje lik: 1 barrel = 42 US gallon = 158,987 liter = ett norsk fat  For andre væsker brukes barrel (US, liq) = 31,5 US gallon = 119,24 liter. For frukt og andre tørre varer regnes én barrel (US, dry) = 115,6 liter, bortsett fra for tranebær hvor én barrel skal være 95,5 liter.Barrel brukes spesielt i tollvesenet som har regler for omregning fra vektenheten pound (lb) til volumenheten barrel basert på massen av varen som fyller et målekar på én barrel. Omregningsfaktoren blir derfor avhengig av varesort. Eksempler:   Vareslag 1 barrel =     Kjøtt og fisk 200 lb (90,72 kg)   Hvetemel 196 lb (88,91 kg)   Smør 224 lb (101,6 kg)   Poteter 120 lb (54,43 kg)   Sement 376 lb (170,6 kg)   Såpe 256 lb (116,1 kg)   Krutt 112 lb (50,80 kg) Les mer i Store norske leksikon fat – målenhet i petroleumsindustrien tønne fat – eldre norsk mål